Anne Veski

Anne Veski (sünninimi Anne Vaarmann; sündinud 27. veebruaril 1956 Raplas) on eesti poplaulja.

Elukäik ja looming
Anne Veski on õppinud Tallinna Polütehnilises Instituudis (TPI) tööstuse planeerimist ja lõpetanud ülikooli 1978. aastal ökonomistina.Laulja elulugu Anne Veski kodulehel. Vaadatud 26.06.2024.

15-aastaselt esitas Janis Joplini laulu "Mercedes Benz". 

Õppinud Rapla Lastemuusikakoolis klaverit, sai temast 16-aastaselt Rapla keskkooli (lõpetas 1974) ja kultuurimaja ansambli Omega vokaalsolist, muu hulgas esines ta ka Rapla perekonnaseisuaktide büroo tseremooniatel. Keskkoolis oli ta tugev ka reaalainetes ja osales matemaatikaolümpiaadidel. TPI päevil oli ta ansamblite Union ja Mobile vokaalsolist. 

Üliõpilasena oli ta TPI Eva klubi president ja ülevabariigilise taidluskonkursi laureaat. (Neid saavutusi tunnustas ülikool talle omaette ühiselamutoa andmisega.)Mari Öö-Sarv. "Olavi Pihlamägi: ülikoolis peab ka kultuur olema kõrgtasemel!". Mente et Manu, nr. 3, september 2018. Üliõpilasena osales ta ka ETV noorte lauljate võistlussaates "Kaks takti ette" (1977–1978), kus saavutas teise koha ja pälvis televaatajate lemmiku auhinna. Noore laulja hitiks kujunes telesaate esimeses voorus esitatud laul "Kassipoeg Charlie".Urmas Vahe. Duett, kes napsas saates "Kaks takti ette" võidu Anne Veski ees Õhtuleht.ee, 22.03.2016.

Ülikooli ajal abiellus Anne Vaarmann Jaak Veskiga ja 1978. aastal sündis tütar Kerli. Samal aastal asus Anne Veski solistina tööle Eesti NSV Riiklikku Filharmooniasse.

Suurema tuntuse saavutas Anne Veski ansambli Vitamiin solistina (alates 1979). Toonaste hittide hulka kuulusid laulud "Julius Caesar", "Jätke võtmed väljapoole", "Roosiaia kuninganna", "Viimne pilet", "Veel" jne, kusjuures paljude laulude sõnade autor oli ta abikaasa Jaak Veski. Koos ansambliga Vitamiin said teoks Anne Veski esimesed kontserdireisid Nõukogude Liidus ja ka välisriikides.

Aastatel 1981–1983 oli Veski ansambli Muusik Seif solist.

1984. aastal pälvis ta Sopoti lauluvõistlusel nii peaauhinna kui ka poolakeelse laulu auhinna.Anne Veski: Sopot oli samaväärne Eurovisiooniga ERR Eeter, 10.09.2024. Ta on olnud aastakümneid väga populaarne eriti Nõukogude Liidu ja Venemaa estraadilavadel.

pisi|Anne Veski 1988. aastal
Tema kuulsaimad hitid on Eestis "Roosiaia kuninganna" ja Venemaal "Eilne päev" ("Позади крутой поворот").

2007. aastal osales ta Vene telekanali NTV saates "Sina, superstaar!".

Ta on laulnud 33 riigis.

Loomingu salvestisi
Heliplaadid
"Anne Veski" "Veereb, aeg nii veereb" (2018) 
"Kallis, kuula" (2013)
"Ingleid ei..." (2009)
"АННЕ ВЕСКИ. Я НЕ ТАКАЯ" © 2007, "Монолит" 
"АННЕ ВЕСКИ. РАДОВАТЬСЯ ЖИЗНИ" "ИМЕНА НА ВСЕ ВРЕМЕНА" © 2007, "Монолит" 
DVD "ANNE VESKI. ROOSIAIA KUNINGANNA" © 2006, ETV (Эстонское телевидение) 
 DVD "АННЕ ВЕСКИ. НИ О ЧЕМ НЕ ЖАЛЕЙТЕ" © 2006, "Квадро-диск" 
"ANNE VESKI. 60 parimat laulu - EESTI KULLAFOND - 3 platinum CD" © 2006, Hitivabrik 
"Ни о чем не жалейте" © 2004, Фирма грамзаписи "Никитин" 
Анне Вески, Имена на все времена, © 2003, Мистерия звука 
"Lootus", © 2003 "AN&BEN" 
Не грусти, человек, © 2002, J.R.C. 
Не грусти, человек, © 2002, Records 2000, Estonian Artist Agency 
Анне Вески, Звезды советской эстрады, © 2001, "Первое музыкальное издательство" 
Grand Collection, © 2001 КВАДРО ДИСК 
Armukarneval, Records 2000 
Star Collection, © 2000 J.S.P. Records / группа ДЖЕМ 
"Туннель под Ла-Маншем", © 1996, "Союз" 
Калейдоскоп, © 1994 Anima Vox Co.
"Анне Вески", © 1994, Германия
"Я вас благодарю", Анне Вески и ансамбль "Немо", © Мелодия, 1988 
"Поет Анне Вески", © Мелодия, 1986 
"Поет Анне Вески", © 1985, Таллиннский Завод музыкальных кассет 
"Я обещаю вам сады", © Мелодия, 1985 
"Я обещаю вам сады", © Мелодия, 1985 
"Позади крутой поворот", © Мелодия, 1984 
"Поет Анне Вески", © Мелодия, 1984 
"Анне Вески и Мюзик-Сейф", © Мелодия, 1983
"Anne Veski", © Мелодия, 1983

Temast ja tema loomingust tehtud filme ja saateid
 "Leia mind tuhandete seast. Anne Veski" (ETV, 1985) 
 "Anne Veski tuledemeres" (ETV, 1994; kontsert Tallinna Linnahallis, konferansjee Urmas Ott, saatejuht Reet Oja)
 "Carte blanche. Anne Veski" (ETV, 1995; saatejuht Urmas Ott)
 "Tähelaev. Anne Veski" (ETV, 2006; saatejuht Margus Saar)
 "Täna õhtul... Anne Veski" (ETV, 2009; saatejuht Vahur Kersna) 
 "Hea tuju maaletooja. Anne Veski" (ETV, 2018; saatejuht Karmel Killandi)
 "Anne Veski. 40 aastat laval" (ETV, 2018; soolokontsert Saku Suurhallis)

Tunnustus
 1984 – Eesti NSV teeneline kunstnik 
 2006 – Valgetähe V klassi teenetemärk 
 2007 – Lomonossovi orden (Riiklik Ühiskondlike Autasude Fond; Venemaa) 
 2011 – Sõpruse orden, Venemaa 
 2014 – Eesti Muusikaauhind – panus eesti muusikasseEesti Muusikaauhinnad (koduleht). Vaadatud 20.04.2020. 
 2015 – Tallinna teenetemärk 
 2018 – Anne Veski järgi nimetati üks Tallinna muusikatrammeGalerii: Anne Veski sai endanimelise trammi ERR Menu, 02.11.2018. 
 2021 – Balti Täht Peterburi rahvusvahelisel teatrifestivalil Baltiiski Dom 
 2021 – Barclay de Tolly Sõprade Klubi Eestimaa au ja uhkuse orden 
 2022 – raadio Elmar 25 aasta parim naisartistSUUR GALERII: Raadio Elmar 25 auhinnagala Raadio Elmar koduleht, 16.12.2022. 
 2024 – II koht Eesti sajandi naiste seas (8000 ajakirja Eesti Naine lugejat valisid hääletusega 50 kandidaadi seast sajandi naise) 
 2025 – ajakirja Kroonika elutööauhind (Eesti Meelelahutusauhinnad)
 2026 – Anne Veski kuld- ja hõbemüntide juubeliväljaanne (Eesti Mündiärilt)Sven Haljand. Fotod | "Tõeliselt kuninglikud!" Anne Veskile pühendati kuld- ja hõberahad. Diiva soetab endale neist kaks Kroonika/Delfi, 09.01.2026.

Isiklikku
Tema vend on muusik Mati Vaarmann (sündinud 1952), kes on olnud abielus Marju Länikuga.

Aastatel 1977–1981 oli Anne Veski abielus Jaak Veskiga. Nende tütar on Kerli Veski.

Tema teine abikaasa Benno Beltšikov oli ühtlasi tema mänedžer. Poole aasta jooksul kandis Anne Veski perekonnanime Beltšikov."Anne Veski: olen ka Anne Beltšikov olnud" SL Õhtuleht, 30.08.2008.

Ta harrastab pilatest.

Viited

Välislingid

 Anne Veski koduleht

 Anne Veski sai sibist lahti
 Verni Leivak. Anne Veski lõi oma värske plaadi laulude saatel tantsu Elu24, 4. veebruar 2009
 Anne Veskit võetakse Venemaal vastu avasüli ERR, 9. märts 2009
 Jaanus Kulli. Anne: "Ainult nii suures riigis nagu Venemaa võib laulja kogeda kätel kandmist." Õhtuleht, 24. oktoober 2009

Kategooria:Eesti lauljad
Kategooria:Eesti NSV teenelised kunstnikud
Kategooria:Valgetähe V klassi teenetemärgi kavalerid
Kategooria:Sündinud 1956